**Ralph Nader** (født 27. februar 1934) er en amerikansk politiker og aktivist. Han er utdannet jurist.

Forbrukeraktivist
-----------------

Nader kom i 1965 i nasjonens søkelys etter at han lanserte en rapport som viste at bilindustrien systematisk firte på sikkerhetskravene for å kunne senke prisene og selge flere biler. Han var også den første som eksplisitt lanserte tesen om at multinasjonale selskaper bevisst lager lite holdbare forbruksvarer for at forbrukerne skal tvinges til å handle oftere og mer. Dette inspirerte en rekke unge aktivister som etter hvert skulle bli kjent som «Nader’s Raiders».

Resultatet av dette ble organisasjonen *Public Citizen* som ifølge egne opplysninger har over 100 000 medlemmer og jobber på felter som energipolitikk, handelspolitikk, politisk åpenhet, forbrukervern, medisinsk feilbehandling og offentlig helse. Nader har senere trukket seg ut av organisasjonen. Han har siden også opprettet en rekke uavhengige organisasjoner som jobber innenfor tilstøtende felter.

Politiker
---------

De senere årene[*når?*] har Nader kanskje vært mest kjent for sine politiske ambisjoner. Allerede i 1972 ble det vurdert å stille ham som kandidat,[*klargjør*] men det skjedde ikke.[] I 1990 vurderte han å starte et nytt parti på grunn av det han kalte Demokratenes bankerott. Ved presidentvalget i 1992 ble det avholdt en *write-in*-kampanje[*klargjør*] i New Hampshire, som ga ham rundt 6 300 stemmer.

Først i 1996 ble han Green Partys presidentkandidat, dog uten å være medlem av partiet. Han fikk imidlertid bare stille i et fåtall stater på grunn av en lovgivning som favoriserer de to store partiene, og havnet på fjerdeplass med 0,7 % av stemmene.

I 2000 fikk imidlertid partiet anledning til å stille i flere stater, og Nader havnet på tredjeplass med 2,74 %. Demokratene, hvis kandidat Al Gore gikk på et knepent tap mot George W. Bush, anklaget i etterkant Nader for å ha kapret demokratiske velgere slik at Bush vant. Dette argumentet ble spesielt ført i Florida, der det offisielle resultatet ga Bush 536 flere stemmer enn Gore, mens Nader fikk 99 658 stemmer. På den annen side var det om lag åtte andre presidentkandidater i Florida som også fikk flere enn 536 stemmer.

Med en lignende argumentasjon valgte derfor *Green Party* ved valget i 2004 å ikke stille i vippestater. Dette kunne ikke Nader akseptere, og stilte dermed som uavhengig kandidat, noe som skapte problemer i en rekke delstater. I Indiana ble han for eksempel nektet å stille på grunn av uskrevne regler. I en del stater stilte han også som kandidat for *United States Reform Party*, et sentrum-høyreparti som var mot krigene i Irak og Afghanistan og som valgte å gi Nader sin plass i stater der de hadde oppstillingsrett, på tross av politiske uenigheter. Denne gangen ble Nader også nummer tre i valget, men bare med 0,38 % av stemmene.

I 2008 fikk Ralph Nader 0,5 % av stemmene.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Ralph-Nader, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000014622, besøkt 9. oktober 2017[Hentet fra Wikidata]
3. ↑   Internet Speculative Fiction Database, ISFDB forfatter-ID 132640, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w63j3bn2, besøkt 9. oktober 2017[Hentet fra Wikidata]
5. ↑   debsfoundation.org[Hentet fra Wikidata]
6. ↑  *Public citizen*, hjemmeside
7. ↑  About Us Citizen.org (hjemmeside), hentet 22. august 2012
8. 1 2  Ralph Nader New York Times, hentet 22. august 2012
9. ↑  Bjarne Botnen: «Nader igjen», *Vårt Land* 3. mars 2004
10. ↑  America Votes 2004:Name: Ralph Nader CNN, hentet 22. august 2012
11. ↑  2008 OFFICIAL PRESIDENTIAL GENERAL ELECTION RESULTS Federal Election Commision, hentet 22. august 2012

Eksterne lenker
---------------

* (en) Offisielt nettsted Rediger på Wikidata

* (en) Ralph Nader – kategori av bilder, video eller lyd på Commons Rediger på Wikidata

* (en) Ralph Nader – galleri av bilder, video eller lyd på Commons Rediger på Wikidata
* (en) Ralph Nader på Internet Movie Database Rediger på Wikidata

* (en) Ralph Nader hos The Movie Database Rediger på Wikidata
* (en) Ralph Nader på Twitter Rediger på Wikidata

* (en) Ralph Nader på Facebook Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** SUDOC **·** NDL **·** NKC **·** BNE **·** CiNii **·** BBC Things **·** Munzinger (iba) **·** Discogs
 |